24POR-58

Nafarroako Alderdi Sozialista talde parlamentarioari atxikitako Maite Esporrín Las Heras andreak, Legebiltzarreko Erregelamenduan ezarritakoaren babesean, honako galdera hau egiten du, Osasuneko kontseilariak Osoko Bilkuran ahoz erantzun dezan:

Froga genetikoak funtsezkoak dira orotariko gaixotasunen diagnosi eta pronostikorako, tratamenduak aukeratu eta horien jarraipena egiteko eta ugalketari buruzko erabakiak hartzeko.

2023ko ekainaren 23an, Osasun Sistema Nazionaleko Lurralde arteko Kontseiluak froga genetikoen katalogoaren lehen zatia onetsi zuen eta urte honetan zehar hainbat patologia detektatuko dituzten froga asko sartzen joanen dira.

Zertan dira gaur egun Nafarroan egiten diren froga genetikoak eta aurrerantzean zeintzuk gehitzea aurreikusten da?

Iruñean, 2024ko urtarrilaren 25ean

Foru parlamentaria: Maite Esporrín Las Heras